નાગરો ગુજરાતના સામાજિક, શૈક્ષણિક, સાંસ્કૃતિક તેમજ ધાર્મિક જીવનમાં સંકળાયેલા બ્રાહ્મણોના જુથ માનવામાં આવે છે. ભારતમાં હાલે વીસ હજારથી પણ વધારે નાગર પરિવારો વસે છે. જેમાંથી મોટા ભાગના પરિવારો કચ્છ અને ગુજરાતમાં વસે છે. કેટલાક ઇતિહાસ વિદો કહે છે કે મુળે આર્યન એવા નાગરો મુળ દક્ષિણ યુરોપ અને મધ્ય એશિયાના વતની હતા. એક માન્યતા એમ પણ કહે છે કે નાગરો કુશથી તીબેટ અને પછી કાશ્મીર આવ્યા અને કુરુક્ષેત્રની આસપાસ સ્થાઇ થયા હતા. તેઓ ગ્રીક અને દ્રવિડ મુળના હોવાનું પણ માનવામાં આવે છે.